**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.04.2023, ora 08.00 – 21.04.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 21.04.2023, ora 07.00**

**RÂURI**

**I.N.H.G.A.** a emis o **Atenţionare Hidrologică, cod galben,** valabilă în intervalul **20**.**04.2023 ora 12:00 – 21.04.2023 ora 12:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri** pe unele râuri din bazinele hidrografice: **Bârlad, Bahlui, râurile mici din Dobrogea,** cu posibile depăşiri ale **COTELOR DE ATENŢIE**, astfel:

**COD GALBEN:**

 **În intervalul 20.04.2023 ora 12:00 – 21.04.2023 ora 12:00** pe râurile din bazinele hidrografice: Bârlad – afluenţii aferenţi sectorului aval S.H. Negreşti – amonte S.H. Bârlad **(judeţele: Vaslui şi Iaşi)**, Bahlui – bazin superior şi afluenţi bazin mijlociu şi inferior **(judeţul Iaşi)**, râurile mici din Dobrogea **(judeţele: Constanţa şi Tulcea)**.

 **Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţul Vaslui.**

 **Se ridică începând cu data de 20.04.2023 ora 12:00 Atenţionarea Hidrologică din celelalte bazine hidrografice avertizate anterior.**

Aceast mesaj de atenţionare a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Constanţa, Iaşi, Vaslui şi Tulcea (4 prefecturi)– Atenţionare Hidrologică, cod Galben.*

**Debitele au fost în general staționare,** exceptând râurile din bazinele: Vişeu, Iza, Tur, Someş, Crasna, Barcău, Crişuri, Mureş, Bega, Timiş (exceptând cursul mijlociu şi inferior), Bârzava, Caraş, Nera, Cerna unde au fost în scădere.

Pe cusurile inferioare ale Crişului Negru, Crişului Alb, Timişului, Jijiei, Bârladului şi Prutului debitele au fost în creştere prin propagare.

 Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Someșul Mare, Someșul Mic, Crasna, Bârzava, Caraș, Nera, Cerna, Prahova, Siret (exceptând Bârladul și cursul inferior al Trotușului), afluenții Prutului și cursul superior al acestuia.

Se situează **peste COTELE DE ATENȚIE** râurile la stațiile hidrometrice **Bega Veche – Pișchia (100+16)-jud.TM și Măgura – Cârjoaia (180+25)-jud. IS.**

Este în vigoare **ATENȚIONAREA HIDROLOGICĂ nr. 41 din 20.04.2023 până la ora 12:00**.

**Debitele vor fi în creștere,** ca urmare a precipitațiilor prognozate, cedării apei din stratul de zăpadă în zonele montane și propagării, pe râurile din bazinele hidrografice: Argeș, Ialomița, Siret, Prut, în bazinul mijlociu și inferior al Oltului şi pe râurile din Dobrogea.

Pe celelalte râuri debitele vor fi în scădere.

Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri de debite şi niveluri pe unele râuri mici din zona de deal și munte din sud-estul și estul țării, **cu posibile depăşiri ale COTELOR DE ATENȚIE** ca urmare a precipitațiilor prognozate, cedării apei din stratul de zăpadă şi propagării.

**DUNĂRE**

**Debitul** la intrarea în ţară (secţiunea Baziaş) în intervalul 20.04.2023 – 21.04.2023 **a fost în creştere,** având valoarea **de** 77**00 m3/s**, sub media multianuală a lunii **aprilie (7900 m3/s).**

În aval de Porţile de Fier debitele au fost în creștere pe sectorul Gruia – Oltenița și în scădere pe sectorul Călărași – Tulcea.

**Debitul la intrarea în ţară (secţiunea Baziaş) va fi în creştere (8200 m3/s).**

În aval de Porțile de Fier debitele vor fi în creștere pe sectorul Gruia – Vadu Oii și în scădere pe sectorul Brăila – Tulcea.

**2.** **Situația meteorologică în intervalul 20.04.2023, ora 09.00 – 21.04.2023, ora 06.00**

**ÎN ŢARĂ**

**În Moldova, Dobrogea, estul Munteniei și în zona Carpaților Orientali și estul Carpaților Meridionali, vremea a fost mai rece** decât normal la această dată, nebulozitatea a fost persistentă, a plouat pe arii extinse, iar vântul a suflat moderat, cu ușoare intensificări, cu rafale în general de 40...50 km/h, iar pe crestele montane, unde s-au semnalat și ninsori sau lapoviță, de 60...65 km/h și izolat peste 90...100 km/h. În celelalte zone, valorile termice s-au situat în jurul sau ușor peste mediile climatologice, cerul a fost variabil, cu înnorări temporare (cu precădere dezvoltări noroase convective), iar vântul slab și moderat; local în vestul Munteniei și în estul Olteniei s-au semnalat averse ce au avut și caracter torențial (izolat de peste 15 l/mp în intervale scurte de timp), însoțite de descărcări electrice, în timp ce în rest pe spații mici a plouat slab, iar în Munții Făgăraș au fost averse de măzăriche. Este strat de zăpadă local în zona montană înaltă și aseară la ora 21 măsura, în platformele stațiilor meteorologice, până în jurul a 245 cm în Munții Făgăraș și Bucegi, la altitudini de peste 2000 m. Temperaturile maxime s-au încadrat între 10 grade la Joseni și Întorsura Buzăului și 22 grade la Calafat, Bechet și Zimnicea; la ora 6 se înregistrau valori termice între 2 grade la Câmpeni și 10 grade la Satu Mare, Baia Mare, Deva, Calafat, Polovragi, Câmpina, București-Afumați, Focșani, Râmnicu Sărat, Călărași, Mangalia, Constanța-Dig, Gura Portiței, Sfântu Gheorghe-Deltă și Sulina. În primele ore, ceața a persistat izolat în Banat și în Oltenia.

*Observație: de ieri dimineață de la ora 6 au fost în vigoare 5 mesaje de atenționare cod galben pentru fenomene meteorologice periculoase imediate, 3 emise de către SRPV Bacău, 1 emis de către SRPV Timișoara și 1 de către SRPV Craiova.*

**LA BUCUREŞTI**

**Vremea a fost ușor instabilă,** iar valorile termice au fost normale pentru această dată. Cerul a avut înnorări și au fost perioade când a plouat, mai ales cu caracter de aversă. Vântul a suflat slab până la moderat. Temperatura maximă a fost de 18 grade la toate stațiile meteo, iar la ora 6 se înregistrau 8 grade în Băneasa, 9 grade la Filaret și 10 grade la Afumați.

 **3. Prognoza meteorologică în intervalul 21.04.2023, ora 09.00 – 22.04.2023, ora 09.00**

**ÎN ŢARĂ**

**Valorile termice se vor menține în jurul celor specifice perioadei.** Cerul va fi temporar noros și vor fi intervale în care va ploua local în regiunile sudice și la munte și pe arii restrânse în rest. Ploile vor avea și caracter de aversă, iar pe alocuri, îndeosebi în Oltenia, vor fi descărcări electrice, condiții pentru căderi de grindină și cantități de apă însemnate. Pe crestele montane, la peste 1800 m altitudine, vor fi și precipitații sub formă de lapoviță sau ninsoare. Vântul va sufla slab și moderat, cu ușoare intensificări (rafale în general de 45...55 km/h) în est, sud-est și în zona înaltă a Carpaților Orientali și Meridionali. Temperaturile maxime se vor încadra între 12 și 21 de grade, iar cele minime între 1 și 8 grade. Izolat va fi ceață.

**LA BUCUREŞTI**

**Cerul va fi temporar noros** și trecător vor fi ploi slabe de scurtă durată. Vântul va sufla slab și moderat. Temperatura aerului se va menține la valori apropiate de normele perioadei, cu maxima în jurul valorii de 17 grade și minima de 5...8 grade.

**4. Buletin nivometeorologic pentru perioada 20.04.2023 ora 21 - 22.04.2023 ora 21**

**Fenomene meteo predominante: Vreme ușor instabilă. Precipitații mixte în zonele**

**înalte.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC REDUS (1)** |
| **MUNŢII BUCEGI** |  **RISC MARE (4)** | **RISC MODERAT (2)** |
| **Munții Țarcu-Godeanu**  | **RISC ÎNSEMNAT (3)** | **RISC REDUS (1)** |
| **Munții Parâng- Șureanu** | **RISC ÎNSEMNAT (3)** | **RISC REDUS (1)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **CĂLIMANI-BISTRIȚEI- CEAHLĂU** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare** | **RISC REDUS (1)** | **RISC REDUS (1)** |

**Evoluția vremii în intervalul 19-20.04.2023:**

Vremea a fost apropiată de normalul termic al perioadei și ușor instabilă după-amiaza și seara. Cerul a prezentat înnorări temporar accentuate, dar a devenit variabil în cursul zilei în Carpații Occidentali și parțial în Meridionali. Local s-au semnalat averse de ploaie, în general slabe, iar la altitudini de peste 1600 m precipitațiile au fost mixte, temporar ninsori pe crestele de peste 2000 m din Carpații Meridionali. Vântul a suflat slab și moderat, cu intensificări temporare ce au atins viteze maxime de până la 80 km/h în zonele înalte din Carpații Orientali. Temporar s-a semnalat ceață, asociată pe arii restrânse cu depuneri de chiciură pe crestele din Carpații Orientali și Meridionali. Stratul de zăpadă s-a menținut relativ constant, cu variații de până la 4 cm.

**În data de 20.04.2023, la ora 15:** stratul de zăpadă de pe platformele stațiilor meteorologice măsura:

**Carpaţii Meridionali:** 245 cm la Bâlea-Lac, 242 cm la Vf. Omu, 143 cm la Vf. Țarcu;

**Carpaţii Orientali:** 188 cm la Vf. Călimani, 90 cm la Ceahlău-Toaca, 80 cm la Vf. Iezer, 62 cm la Vf. Lăcăuți, 3 cm la Bucin, 4 cm la Penteleu;

**Carpaţii Occidentali:** 14 cm la Vf. Vlădeasa.

**Prognoza vremii în intervalul 20.04.2023, ora 21:00-22.04.2023, ora 21:00:**

Vremea va fi apropiată de normalul termic al perioadei și ușor instabilă după-amiaza și seara, cu precădere în a doua zi a intervalului în Carpații Meridionali. Cerul va fi variabil, cu înnorări temporar accentuate după-amiaza și seara când pe arii relativ extinse în Carpații Meridionali, local în Orientali și pe arii mai restrânse în Occidentali se vor semnala averse de ploaie, însoţite izolat de descărcări electrice şi căderi de grindină sau măzăriche. La peste 1600 m altitudine în Carpații Orientali și la peste 1800 m în Meridionali precipitațiile vor fi mixte, trecător ninsori pe crestele din Meridionali. Cantităţile de precipitaţii vor depăşi local 15 l/mp în Carpații Meridionali, unde în a doua zi a intervalului pe creste se vor depune câțiva cm de zăpadă proaspătă. Vântul va sufla slab și moderat, cu intensificări temporare de până la 70-80 km/h în zonele înalte din Carpații Meridionali și Orientali. Temporar în Carpații Orientali și Meridionali și pe arii restrânse în Occidentali se va semnala ceață, asociată izolat și cu depuneri de chiciură pe crestele din masivele sudice și estice.

Temperaturi prognozate în intervalul 20.04.2023 ora 21 - 22.04.2023 ora 21:

**Peste 1800 m: temperaturi minime**: -6..-2 grade

**temperaturi maxime:** -2..4 grade

**Sub 1800 m: temperaturi minime: -2**..4 grade

**temperaturi maxime: 4**..10 grade.

**Vânt la peste 2000 m:** din sector predominant nordic, cu intensificări temporare de 80-90 km/h, cu cele mai mari valori în Carpații Orientali și Meridionali.

**Altitudinea izotermei de 0 grade:** în general între 1600 şi 2100 m, cu cele mai scăzute valori în Carpații Orientali și cele mai ridicate în vestul Meridionalilor.

**Evoluția stratului de zăpadă și a riscului de avalanșă**

**Munţii Făgăraş:** **RISC ÎNSEMNAT (3)**

La peste 1800 m, zăpada este umezită în partea superioară la altitudini cuprinse între 1800 și 2100 metri, unde temperaturile diurne au fost ușor pozitive. Stratul de zăpadă este mai consistent pe versanții nordici, iar în primii 30-40 cm, conform ultimului sondaj, stratul este în continuare instabil, cu rezistență redusă. În profunzime, stratul mai vechi este în general stabil, cu ușoară izotermie și cruste de gheață intercalate în interior, iar spre baza sunt prezente și cristale de zăpadă tip cupă. În apropierea crestelor se mai întâlnesc cornișele mai vechi, iar pe văi și în zonele adăpostite s-au mai păstrat depozitele de zăpadă. Pe pantele suficient de înclinate, stratul instabil din partea superioară poate aluneca ușor și spontan peste stratul vechi și compactat, ducând la declanșarea unor avalanșe de dimensiuni medii și mari, riscul declanșării fiind amplificat la supraîncărcări oricât de slabe, mai ales că sunt prognozate în continuare precipitații mixte, local moderate cantitativ. Unele avalanșe pot angrena și straturi mai vechi, putând coborî și la altitudini sub 1800 m.

Sub 1800 m, stratul de zăpadă este puternic umezit, iar pe fondul precipitațiilor local mai însemnate, predominant sub formă de ploaie, va continua să se topească accelerat. Pe pantele mai înclinate și umbrite de la peste 1600 m, se mai pot declanșa curgeri sau avalanșe de mici dimensiuni, riscul fiind amplificat la supraîncărcări oricât de slabe.

**Munţii Bucegi:** **RISC MARE (4)**

La peste 1800 m, la suprafață întâlnim un strat instabil și umezit sub 2000 metri, cu rezistenţă scăzută pe primii 40 cm. Temporar, mai ales în cursul zilei de sâmbătă 22.04 se vor mai semnala precipitații mixte, care vor umezi și îngreuna suplimentar actualul strat de zăpadă. Sub acest prim strat instabil se află straturile mai vechi, cu rezistență crescută, iar spre bază se întâlnesc cristale de tip cupă, ce pot favoriza în cazuri izolate dislocarea stratului îngreunat cu apă de deasupra. Pe văi și în zonele adăpostite mai sunt prezente vechile depozite de zăpadă, iar în zona crestelor alte plăci și cornișe vechi. Pe pantele suficient de înclinate, straturile instabile și cu rezistență scăzută de la suprafaţă pot aluneca spontan peste vechiul strat, ducând astfel la declanșarea unor avalanșe de dimensiuni medii și mari, riscul fiind amplificat la supraîncărcări oricât de slabe. În cazuri izolate se pot angrena și straturi mai vechi în avalanșe, iar acestea pot coborî și la altitudini sub 1800 m.

La altitudini sub 1800 m, stratul de zăpadă s-a redus semnificativ, menținându-se pe văile umbrite de peste 1600 m. Ploile care se vor mai înregistra vor continua să topească accelerat stratul rămas. Inclusiv spontan vor fi condiţii pentru declanșarea unor curgeri și avalanșe de dimensiuni mici și chiar medii la altitudini de peste 1600 m, riscul fiind amplificat la supraîncărcări.

**Munții Țarcu-Godeanu: RISC ÎNSEMNAT (3)**

La peste 1800 m la suprafață se întâlnește un strat instabil, umezit, cu rezistență scăzută pe primii 20 cm, format din zăpada depusă în ultima săptâmână. Acest strat este depus peste unul mai vechi și stabilizat, ce prezintă cruste de gheață în interior și care are rezistență crescută. În zona crestelor mai sunt cornișe vechi, iar pe văi și în zonele adăpostite s-au menţinut depozitele mai vechi şi însemnate de zăpadă. Temperaturile diurne vor fi pozitive, astfel că pe pantele suficient de înclinate, se pot declanșa inclusiv spontan după-amiaza avalanșe de dimensiuni mici și medii, prin alunecarea zăpezii din partea superioară peste stratul vechi și compact, riscul declanșării fiind amplificat la supraîncărcări.

La altitudini mai mici de 1800 m stratul de zăpadă va continua să se topească accelerat pe fondul ploilor și al temperaturilor pozitive inclusiv nocturne. În special între 1600 și 1800 m pe văile umbrite, unde mai exista zăpadă, se pot declanșa izolat avalanșe de dimensiuni mici, riscul declanșării acestora fiind amplificat la supraîncărcări.

**Munții Parâng-Șureanu: RISC ÎNSEMNAT (3)**

La peste 1800 metri, stratul de zăpada s-a tasat ușor, este umezit și instabil pe primii 30 cm din partea superioară. Temporar se vor semnala precipitații mixte slabe. În profunzime stratul vechi este compact, cu cruste de gheață în interior. Pe văile mai adăpostite sau umbrite se întâlnesc depozite mai vechi și însemnate de zăpadă. Pe pantele suficient de înclinate, stratul instabil din partea superioară poate aluneca peste cel vechi și compact, ducând la declanșarea unor avalanșe de dimensiuni medii inclusiv spontan, riscul fiind amplificat la supraîncărcări.

La altitudini mai mici de 1800 metri stratul continuă să se topească accelerat, favorizat fiind de ploile și temperaturile pozitive din tot intervalul. La altitudini de peste 1600 m, izolat se mai pot declanșa curgeri sau avalanșe de dimensiuni mici pe văile mai umbrite, riscul fiind amplificat la supraîncărcări.

**Munţii Rodnei:** **RISC ÎNSEMNAT (3)**

La peste 1800 m altitudine, stratul de zăpadă este umed și instabil în primii 20-30 cm. Sub acesta se află zăpada mai veche, în general stabilă, ce are în profunzime câteva cruste de gheață și prezintă izotermie. Pe văi și în zonele adăpostite s-au menținut din depozitele vechi de zăpadă, iar în zona crestelor cornișele. Pe fondul temperaturilor diurne ușor pozitive zăpada va continua să se topească ușor. Pe pantele suficient de înclinate și pe văile cu depozite însemnate, stratul superior instabil poate aluneca inclusiv spontan peste cel vechi și compact, ducând la declanșarea de avalanșe de dimensiuni medii și izolat chiar mari, riscul fiind amplificat la orice alte supraîncărcări.

La altitudini mai mici de 1800 m, zăpada va continua să se topească datorită temperaturilor pozitive.

Pe pantele suficient de înclinate se pot produce avalanșe inclusiv spontan mai ales după-amiaza de

dimensiuni mici și izolat medii la peste 1600 m, prin alunecarea stratului foarte umed de la suprafaţă peste cel vechi și înghețat, riscul declanșării acestora fiind amplificat la supraîncărcări.

**Munţii Călimani-Bistriţei-CEAHLAU:** **RISC ÎNSEMNAT (3)**

La peste 1800 metri, stratul este ușor umezit și s-a mai tasat cu 10-15 cm față de ultima săptămână. În partea superioară zăpada are rezistență scăzută în primii 25 cm, iar dedesubt este un strat mai vechi şi compact, cu rezistență crescută și multe cruste de gheață în interior. Pe văi și în zonele adăpostite mai sunt acumulări mari de zăpadă. Trecător se vor semnala precipitații slabe mixte, îngreunând astfel suplimentar stratul instabil de la suprafață care poate aluneca inclusiv spontan, de pe pantele suficient de înclinate. Se pot astfel declanșa avalanșe de dimensiuni medii, riscul fiind amplificat la supraîncărcări oricat de slabe.

La altitudini mai mici de 1800 de metri, stratul cu rezistență redusă este puternic umezit. Pe fondul precipitațiilor slabe predominant sub formă de ploaie, stratul va continua să se topească. Pe pantele suficient de înclinate, atât spontan, cât și la suprasarcini, se pot declanșa curgeri și avalanșe de dimensiuni mici și izolat medii la peste 1600 m.

**Munţii Vlădeasa, Muntele Mare:** **RISC REDUS (1)**

Stratul de zăpadă a scăzut în continuare, mai ales la altitudini joase, iar ploile şi temperaturile predominant pozitive vor continua topirea sa accelerată. Doar izolat, pe pantele înclinate cu acumulări mai mari din zonele umbrite se pot declanșa curgeri și avalanșe de topire de dimensiuni mici, riscul fiind mai crescut la supraîncărcări.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**Directia Apelor Jiu-Craiova,** informeaza despre o **poluarea accidentala a cursului de apa Raul Jiu, datorita evacuarii de ape uzate neepurate, evacuate prin conducta de by-pass, conectata la evacuarea generala a statiei de epurare de la S.C Aparegio Gorj S.A – C.E.D Rovinari, in data de 20.04.2023, ora 14:15.** Reprezentantii SGA Gorj s-au deplasat la fata locului, unde au prelevat trei probe de apa, urmand sa fie analizate in laboratorul de specialitate. Nu s-a inregistrat mortalitate piscicola. S-a luat măsura de stopare a deversarii apelor uzate menajere in râul Jiu prin obturarea conductei de by-pass, stocarea apelor uzate menajere in bazinele de stocare ale statiei de epurare, vidanjarea si transportarea acestora la statia de epurare a C.E.D Tg-Jiu ce apartine S.C Aparegio Gorj S.A.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**APM Timiş i**nformează despre un **incendiu izbucnit la Depozitul de deşeuri nepericuloase din comuna Ghizela al SC RETIM SA, la instalaţia de biodesulfurare care a ars în totalitate, în data de 20.04.2023, ora 5:35. Cauza probabilă a fost un scurtcircuit. ISU Banat a actionat cu autospeciale de stingere a incendiilor. Incendiul a fost lichidat la ora 7:30**. Au ars in mare parte material plastic pe o suprafata de 20mp. Incendiul nu s-a propagat in vecinatati. Se continua investigatiile de catre ISU Banat.

**Agenţia Naţională pentru Protecţia Mediului** informează că, din rezultatele analizelor efectuate în data de 19.04.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 19.04.2023 – 20.04.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi se vor adapta in functie de gradul actual de umplere al acumularii Halceni din r. Miletin.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

DIRECȚIA COMUNICARE